S-819/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 3. júní 2008 „á hendur E-kk-þgf M-kk-þgf H-kk-þgf, [-], Lækjarhjalla 30, 200 Kópavogi, og G-kk-þgf F-kk-þgf G-kk-þgf, [-], Jörfagrund 38, 116 Kjalarnesi, dv.st. Esjugrund 12a, 116, Kjalarnesi, fyrir eftirtalin brot:

I.

Á hendur ákærðu báðum, fyrir fíkniefnalagabrot, með því að hafa fimmtudaginn 15. nóvember 2007 haft á þáverandi heimili sínu að Lækjarhjalla 30, Kópavogi, 0,79 g af kannabisefni, 3,13 g af amfetamíni og 35 stykki af LSD sem fundust við leit lögreglu.

Telst þetta varða við 2., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

II.

Á hendur ákærðu báðum, fyrir fíkniefnalagabrot og hylmingu, með því að hafa fimmtudaginn 29. nóvember 2007 haft á þáverandi heimili sínu að Lækjarhjalla 30, Kópavogi, 0,96 g af amfetamíni, 0,56 g af tóbaksblönduðu kannabisefni og eftirtalda muni, sem fundust við leit lögreglu þar, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra:

1. Fartölva af gerðinni Medion í svartri fartölvutösku ásamt snúrum, sem stolið var úr Fagrahjalla 7, Kópavogi, fimmtudaginn 29. nóvember 2007.

2. Tölva af gerðinni Dell Dimension E521, sem stolið var úr Fagrahjalla 7, Kópavogi, fimmtudaginn 29. nóvember 2007.

3. Heimabíó af gerðinni Philips, sem stolið var úr Fagrahjalla 7, Kópavogi, fimmtudaginn 29. nóvember.

4. Kvikmyndatökuvél af gerðinni Canon í svartri tösku ásamt hleðslutæki og öðrum búnaði sem fylgir vélinni, sem stolið var úr Fagrahjalla 7, Kópavogi, fimmtudaginn 29. nóvember.

5. Ljósmyndavél af gerðinni Kodak í svartri tösku ásamt snúru og öðrum hlutum sem fylgja vélinni, sem stolið var úr Fagrahjalla 7, Kópavogi, fimmtudaginn 29. nóvember.

6. Ljósmyndavél af gerðinni Canon EOS 400 í svartri tösku ásamt öðrum hlutum sem fylgja vélinni, og Vanguard sjónauka, sem stolið var úr Fagrahjalla 7, Kópavogi, fimmtudaginn 29. nóvember.

7. Stjörnusjónauki af gerðinni Brasser ásamt þrífæti, sem stolið var úr Fagrahjalla 7, Kópavogi, fimmtudaginn 29. nóvember 2007.

Telst þetta varða við 1. mgr. 254. gr. almennra hegningarlaga nr. 19/1940 og 2., sbr. 5. og 6. gr., laga um ávana- og fíkniefni nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

III.

Á hendur ákærða G-kk-þgf F-kk-þgf, fyrir þjófnað, með því að hafa föstudaginn 7. september 2007, farið í heimildarleysi inn í bifreiðina BP-410 þar sem hún stóð við verslun Select, Suðurfelli 4, Reykjavík og stolið þaðan Garmin GPS-tæki.

Telst þetta varða við 244. gr. almennra hegningarlaga nr. 19/1940.

IV.

Á hendur ákærða G-kk-þgf F-kk-þgf, fyrir þjófnað, með því að hafa, sunnudaginn 28. október 2007, í verslun Byko að Skemmuvegi 4a, Kópavogi, stolið loftviftu að verðmæti 24.090. krónur.

Telst þetta varða við 244. gr. almennra hegningarlaga nr. 19/1940.

V.

Á hendur ákærða E-kk-þgf M-kk-þgf, fyrir fíkniefnalagabrot, með því að hafa aðfaranótt sunnudagsins 2. september 2007, við Hafnargötu 40 í Keflavík, haft í vörslum sínum, til eigin nota og söludreifingar, 12,97 g af amfetamíni sem lögregla fann við leit.

Telst þetta varða við 2., sbr. 5. gr., laga um ávana- og fíkniefni nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

VI.

Á hendur ákærða E-kk-þgf M-kk-þgf, fyrir hylmingu, með því að hafa fimmtudaginn 15. nóvember 2007 að Lækjarhjalla 30, Kópavogi, haft í vörslum sínum fartölvu af gerðinni Toshiba Satellite, appelsínugula að lit, sem var stolið var frá Ásvegi 11, Reykjavík, þann 24. október 2007, og fannst við leit lögreglu, þrátt fyrir að vita að um þjófstolinn mun væri að ræða og þannig haldið honum ólöglega fyrir eiganda hans.

Telst þetta varða við 1. mgr. 254. gr. almennra hegningarlaga nr. 19, 1940.

VII.

Á hendur ákærða E-kk-þgf M-kk-þgf, fyrir þjófnað, með því að hafa þriðjudaginn 13. nóvember 2007, brotist inn í húsnæði fyrirtækisins Samhentir-Kassagerð ehf., Suðurhrauni 4, Garðabæ, með því að spenna upp glugga á efri hæð hússins og brjóta stormjárn gluggans, og stolið þaðan peningakassa að verðmæti 7000 krónur og 20.000 krónur í reiðufé.

Telst þetta varða við 244. gr. almennra hegningarlaga nr. 19/1940.

Í málinu gerir B-kk-nf H-kk-nf, [-], f.h. Samhentir-Kassagerð ehf., [-], kröfu um að ákærði verði dæmdur til að greiða skaðabætur að fjárhæð kr. 42.000.-, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi, en svo dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

VIII.

Á hendur ákærða E-kk-þgf M-kk-þgf, fyrir umferðarlagabrot, með því að hafa föstudaginn 16. nóvember 2007 ekið bifreiðinni ME-791, ófær um að stjórna henni örugglega vegna áhrifa ávana- og fíkniefna, um Lækjarhjalla og á bifreiðastæði við Lækjarhjalla 30 í Kópavogi.

Telst þetta varða við 1., sbr. 2. mgr. 45. gr. a, sbr. 1. mgr. 100. gr., umferðarlaga nr. 50/1987, með áorðnum breytingum.

Þess er krafist að ákærðu verði dæmdir til refsingar og að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt að ákærði E-kk-nf sæti sviptingu ökuréttar skv. 101. og 102. gr. umferðarlaga nr. 50/1987 með áorðnum breytingum."

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu er sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt sakavottorði var ákærði E-kk-nf M-kk-nf dæmdur 19. febrúar 2008 í 30 daga fangelsi fyrir akstur undir áhrifum fíkniefna og vörslu fíkniefna. Jafnframt var hann þá sviptur ökurétti í 2 ár frá uppkvaðningu dómsins. Hinn 28. júní 2007 hafði ákærði verið dæmdur í 13 mánaða fangelsi fyrir ýmis auðgunarbrot, vörslu fíkniefna og umferðarlagabrot. Hinn 14. mars 2007 hafði hann verið sakfelldur fyrir þjófnað en ekki gerð refsing. Þá var hann á árinu 2006 dæmdur í 6 mánaða fangelsi, þar af 4 mánuði skilorðsbundna í 4 ár, fyrir ýmis auðgunarbrot, vörslu fíkniefna og umferðarlagabrot. Þar að auki hafði hann verið sektaður fyrir fíkni- og umferðarlagabrot á árinu 2004. Brot þau sem ákærði E-kk-nf M-kk-nf hefur nú verið sakfelldur fyrir voru öll framin fyrir uppkvaðningu dómsins hinn 19. febrúar sl. og verður refsing hans því ákvörðuð sem hegningarauki við þann dóm með vísan til 78. gr. almennra hegningarlaga. Við ákvörðun refsingar ákærða E-kk-ef M-kk-ef verður til refsimildunar horft til þess að hann hefur játað brot sín greiðlega. Til refsiþyngingar horfir hins vegar að um ítrekuð auðgunarbrot er að ræða. Samkvæmt þessu, og með vísan til 77. og 255. gr. almennra hegningarlaga, þykir refsing ákærða E-kk-ef M-kk-ef hæfilega ákveðin fangelsi í 5 mánuði. Þá verður hann sviptur ökurétti í 6 mánuði frá 19. febrúar 2010.

Samkvæmt sakavottorði var var útgáfu ákæru á hendur ákærða G-kk-þgf F-kk-þgf frestað á árinu 2003 vegna brots gegn 217. gr. almennra hegningarlaga. Var hann í júní 2005 dæmdur í sex mánaða skilorðsbundið fangelsi til þriggja ára fyrir þjófnað og brot gegn lögum um ávana- og fíkniefni. Gekkst hann undir sátt fyrir brot gegn lögum um ávana- og fíkniefni sama dag. Þá gekkst hann aftur undir sátt fyrir brot gegn lögum um ávana- og fíkniefni í september 2006. Hinn 25. október 2006 var ákærða gert að greiða 120.000 króna sekt vegna brots gegn lögum um ávana- og fíkniefni en nefndur dómur frá því í júní 2005 var látinn haldast. Hinn 30. október 2006 var ákærði svo dæmdur í tíu mánaða fangelsi, þar af sjö skilorðsbundna til þriggja ára, fyrir þjófnað, tilraun til þjófnaðar, eignaspjöll, umferðarlagabrot og brot gegn lögum um ávana- og fíkniefni. Var dómurinn frá júní 2005 þá tekinn upp og dæmdur með. Þá hlaut ákærði dóm fyrir þjófnað þann 14. mars sl. en var þá ekki gerð sérstök refsing. Loks var hann dæmdur í 12 mánaða fangelsi 28. júní 2007 fyrir þjófnað, fjársvik og brot gegn 151. gr. almennra hegningarlaga auk laga um ávana- og fíkniefni. Við ákvörðun refsingar ákærða G-kk-ef F-kk-ef verður til refsimildunar horft til þess að hann hefur játað brot sín greiðlega. Til refsiþyngingar horfir hins vegar að um ítrekuð auðgunarbrot er að ræða. Samkvæmt þessu, og með vísan til 77. og 255. gr. almennra hegningarlaga, þykir refsing ákærða G-kk-ef F-kk-ef hæfilega ákveðin fangelsi í 5 mánuði.

Ákærðu greiði sameiginlega 67.728 krónur, að meðtöldum virðisaukaskatti, í þóknun til skipaðs verjanda síns, A-kvk-ef B-kvk-ef J-kvk-ef héraðsdómslögmanns.

Ákærði E-kk-nf M-kk-nf greiði 132.702 krónur í útlagðan sakarkostnað og 86.154 krónur, að meðtöldum virðisaukaskatti, í þóknun til J-kk-ef H-kk-ef hæstaréttarlögmanns vegna verjandastarfa á rannsóknarstigi.

Ákærði G-kk-nf F-kk-nf greiði 43.077 krónur, að meðtöldum virðisaukaskatti, í þóknun til J-kk-ef E-kk-ef héraðsdómslögmanns vegna verjandastarfa á rannsóknarstigi.

Upptæk eru gerð 0,79 g af kannabisefni, 17,06 g af amfetamíni, 0,56 g af tókbaksblönduðu kannabisefni og 35 stk. af LSD.

D ó m s o r ð :

Ákærði, E-kk-nf M-kk-nf H-kk-nf, sæti fangelsi í 5 mánuði.

Ákærði, G-kk-nf F-kk-nf G-kk-nf, sæti fangelsi í 5 mánuði.

Ákærði E-kk-nf M-kk-nf er jafnframt sviptur ökurétti í 6 mánuði frá 19. febrúar 2010.

Ákærðu greiði sameiginlega 67.728 krónur, að meðtöldum virðisaukaskatti, í þóknun til skipaðs verjanda síns, A-kvk-ef B-kvk-ef J-kvk-ef héraðsdómslögmanns.

Ákærði E-kk-nf M-kk-nf greiði 132.702 krónur í útlagðan sakarkostnað og 86.154 krónur, að meðtöldum virðisaukaskatti, í þóknun til J-kk-ef H-kk-ef hæstaréttarlögmanns vegna verjandastarfa á rannsóknarstigi.

Ákærði G-kk-nf F-kk-nf greiði 43.077 krónur, að meðtöldum virðisaukaskatti, í þóknun til J-kk-ef E-kk-ef héraðsdómslögmanns vegna verjandastarfa á rannsóknarstigi.

Upptæk eru gerð 0,79 g af kannabisefni, 17,06 g af amfetamíni, 0,56 g af tókbaksblönduðu kannabisefni og 35 stk. af LSD.

Á-kk-nf M-kk-nf